देश भर के स्कूलों में सुरक्षा गाइडलाइन पर सुप्रीम कोर्ट में सुनवाई समेत इन बड़ी खबरों पर होगी नजर  
रयान की घटना के बाद देशभर में स्कूली बच्चों के अभिभावकों में डर का माहौल
केरल में आवारा कुत्तों के काटने की घटनाओं को लेकर मामले की होगी सुनवाई
अरुण जेटली मानहानि मामले में राघव चड्ढा की अर्जी पर होगी बहस
वित्त मंत्री अरुण जेटली मानहानि मामले में आप नेता राघव चड्ढा ने सुप्रीम कोर्ट में अर्जी दाखिल की है. अर्जी में राघव ने इस मामले में जल्द सुनवाई और आरोपों को रद्द करने की मांग की है. अब सुप्रीम कोर्ट मामले की सुनवाई 15 सितंबर को करेगा. इस मामले में दिल्ली के सीएम अरविंद केजरीवाल भी आरोपी हैं. चड्ढा द्वारा दायर याचिका में कहा गया है कि यह मामला ट्वीट से जुड़ा है और ये आपराधिक मानहानि का केस नहीं है. उन्होंने बस ट्वीट को रीट्वीट किया था. इससे पहले 4 सितंबर को हुई सुनवाई में अरुण जेटली मानहानि मामले में दिल्ली के मुख्यमंत्री अरविंद केजरीवाल को झटका लगा है. इस मामले में केजरीवाल को 5,000 रुपये का जुर्माना देना होगा.